Spoštovani starši, delodajalci.

Zaradi razglasitve epidemije izbruha koronavirusa v RS s ponedeljkom, 16. marca do preklaica zapirajo oz. prenehamo opravljati dejavnost vsi vrtci (javni in zasebni). Skladno s pozivom predsednika Vlade Republike Slovenije, g. Janeza Janše, glede uveljavljanja nujnih ukrepov ob epidemiji bolezni COVID19 in z namenom usklajevanja varstva na domu za otroke staršev, ki so nujno potrebni za delovanje v razmerah epidemije, bo Mestna občina Koper skupaj z Vrtcem Koper koordinirala

**VAROVANJE OTROK NA DOMU**

Varovanje bo namenjeno le za otroke, katerih starši bodo nujno potrebovali varstvo na domu, ker sta oba starša oz eden v primeru enostarševske družine, dolžni še naprej opravljati svoje delo (zdravstveni delavci, zaposleni v socialno –varstvenih zavodih, zaposleni v civilni zaščiti, vojski in policiji in v drugih službah, ki so pomembne za oskrbo prebivalstva in drugi, ki s pisno izjavo delodajalca izkazujejo, da opravljajo delo, ki je pomembno za delovanje družbe in države v razmerah epidemije).

Varovanje otrok na domu bo zagotovljeno za vse **predšolske** otroke, ne glede na to v katero obliko predšolskega varstva so vključeni, če:

* ima eden od staršev stalno prebivališče V Mestni občini Koper in
* za vse otroke, ki so vključeni v Javne vrtce Mestne občine Koper, četudi starši nimajo stalnega prebivališča v Mestni občini Koper.

Varovanje otrok na domu bo zagotovljeno za vse **šoloobvezne** otroke do vključno 5. razreda, če:

* ima eden od staršev stalno prebivališče V Mestni občini Koper in
* za vse otroke, ki so vključeni v Osnovne šole v Mestni občini Koper, četudi starši nimajo stalnega prebivališča v Mestni občini Koper.

Osebe, ki bodo izvajale varovanje otrok na domu, NE bodo pripravljale prehrane in izvajale ostalih gospodinjskih opravil.

Vrtec Koper zbira na podlagi pisnih izjav delodajalcev za starše, ki so dolžni še naprej opravljati svoje delo, potrebe po varovanju otrok na domu. Zato prosimo, če potrebujete za vašega otroka varstvo v času zaprtosti vrtca, da posredujete izpolnjeno

* IZJAVO o potrebah po varovanju otrok na domu in
* POTRDILO DELODJALCA

na elektronski naslov:

**info@vrteckoper.si**

V primeru nejasnosti ali dodatnih vprašanj, lahko pokličete na telefonsko številko 030/370-596, ki je na razpolago vsak delavnik, od ponedeljka, 16.3., od 9:00 do 17:00 ure.

|  |  |
| --- | --- |
|  | Timotej Pirjevec l.r.Sekretar – vodja urada |